stanford-oval/wikipedia huggingface dataset:
ג'ייקוב פורצ'ן-לויד
הערות שוליים

1 2 3  "4 Fast Facts About The Queen's Gambit Star Jacob Fortune-Lloyd". popsugar.co.uk. 25 באוקטובר 2020. {{cite news}}:  (עזרה)
↑  "GSMD Final Year Actor Graduates 2013-14". gsmd.ac.uk. נבדק ב-6 בנובמבר 2020. {{cite web}}:  (עזרה)
↑  "GSMD Actor Graduates 2013-14 - Jacob Fortune-Lloyd". gsmd.ac.uk. נבדק ב-6 בנובמבר 2020. {{cite web}}:  (עזרה)
1 2  "The Importance of Being Earnest by Oscar Wilde" (PDF). empirecinemas.co.uk. נבדק ב-7 בנובמבר 2020. {{cite web}}:  (עזרה)
1 2  "Act 3 Scene 2 The Merchant of Venice 2015". Royal Shakespeare Company. נבדק ב-8 בנובמבר 2020. {{cite news}}:  (עזרה)
1 2  "Three Tragedies Bluray". amazon.com.au. נבדק ב-6 בנובמבר 2020. {{cite news}}:  (עזרה)
↑  "Jacob Fortune-Lloyd is Francesco Salviati in "#MediciTheMagnificent"". twitter.com. 22 בינואר 2019. {{cite news}}:  (עזרה)
1 2  "Star Wars 9 - The Rise of Skywalker". film-tv.at. נבדק ב-13 בנובמבר 2020. {{cite web}}:  (עזרה)
↑  "Who Is Jacob Fortune-Lloyd, Who Plays D.L. Townes in 'The Queen's Gambit'?". marieclaire.com. 28 באוקטובר 2020. {{cite news}}:  (עזרה)
↑  "What To Know About The Actor Who Plays Beth's Crush On The Queen's Gambit". bustle.com. 23 באוקטובר 2020. {{cite news}}:  (עזרה)
↑  "Who Is Townes In 'The Queen's Gambit'? Jacob Fortune-Lloyd's Character Is Intriguing". elitedaily.com. 26 באוקטובר 2020. {{cite news}}:  (עזרה)
1 2  "'Midsomer Murders', Week 15, The Stitcher Society". itv.com. 6 באפריל 2021. {{cite news}}:  (עזרה)
1 2  "Jacob Fortune-Lloyd to portray Beatles manager Brian Epstein in 'Midas Man'". newindianexpress.com. 16 באפריל 2021. {{cite news}}:  (עזרה)
↑  "London Grammar - How Does It Feel". youtube.com. 15 באפריל 2021. {{cite news}}:  (עזרה)
| --- | --- |
בקרת זהויות :  NLI: 987007388211205171  LCCN: no2017161338  NKC: xx0322294   WorldCat (עם LCCN): no2017-161338
בריאן קוקס

| --- | --- |

קוקס בפסטיבל טורונטו, 2016
 לידה:  1 ביוני 1946 (בן 78) דנדי, סקוטלנד
 שם לידה:  Brian Denis Cox 
 מדינה:  הממלכה המאוחדת 
 תקופת הפעילות:  מ-1965
 עיסוק:  מפקד מסדר האימפריה הבריטית
 מקום לימודים:  האקדמיה למוזיקה ולאמנויות הדרמה של לונדון 
 בן או בת זוג:  ניקול אנסרי (2002–?) 
 צאצאים:  אלן קוקס 
 פרסים והוקרה:  פרס לוסיל לורטל לשחקן הטוב ביותר (1998)  פרס השחקן הטוב ביותר של פסטיבל סיטג'ס (2008)  פרס גלובוס הזהב (2020)  פרס אמי לבידור בפריים טיים (2001)  פרס אמי לשחקן המשנה הטוב ביותר במיני סדרה או סרט טלוויזיה (2001)  Den Spillende Faun (2007)  פרס גלובוס הזהב לשחקן הטוב ביותר – סדרות דרמה  מפקד במסדר האימפריה הבריטית  מסדר האימפריה הבריטית  פרס אוליבייה 
 פרופיל ב-IMDb
 
בריאן דניס קוקס (באנגלית: Brian Denis Cox; נולד ב-1 ביוני 1946) הוא שחקן קולנוע, טלוויזיה ותיאטרון סקוטי זוכה פרס אמי על תפקידו בתור הרמן גרינג בסרט "נירברג". התפרסם בזכות הופעותיו בסרטים "הדרך המהירה ללונג איילנד", "טרויה", "אדפטיישן", "זהות כפולה", "זהות במלכודת", "כוכב הקופים: המרד", "X-מן 2" ו"זודיאק".
ביוגרפיה

קוקס נולד למשפחת פועלים קתולית בעיר דאנדי, סקוטלנד, והוא הצעיר מבין חמישה ילדים. אמו מרי אן הייתה אורגת בדי יוטה ואביו צ'ארלס מק'רדל קמפבל קוקס עבד כקצב. קוקס איבד את אביו כשהיה בן שמונה וגודל על ידי אחיותיו. הוא החל את דרכו כשחקן בתיאטרון הרפרטואר דאנדי והמשיך לפתח את כישוריו באקדמיה למוזיקה ולאמנויות הדרמה של לונדון. קוקס היה לתקופה חלק בחברת תיאטרון הרפרטואר ברמינגהאם.
חיים אישיים

לקוקס ארבעה ילדים, השחקן אלן קוקס ובן נוסף מאשתו הראשונה, השחקנית קרוליין בארט, ושניים מאשתו הנוכחית, השחקנית ניקול אנסרי קוקס.
בשנת 2002 קיבל קוקס תואר אבירות ובכך הצטרף אל מסדר האימפריה הבריטית.
פילמוגרפיה

ניקולס ואלכסנדרה (1971)
הקאריביים (1975)
הצייד (1986)
תיק חסוי (1990)
המנצח לוקח הכול (1994)
נסיך ג'אטלד (1994)
רוב רוי (1995)
לב אמיץ (1995)
תגובת שרשרת (1996)
מרדף הצללים (1996)
נשיקה ארוכה ללילה (1996)
חתום בנשיקה (1997)
המתאגרף (1997)
צעדים נואשים (1998)
פודל ספרינגס (1998) - סרט של HBO
המרוץ לצמרת של מקס פישר (1998)
האיש החסר (1999)
אחד משלהם (1999)
בשם האהבה (1999)
שלמות (2000)
כועסת על המאמבו (2000)
נירברג (2000)
תהילה קצרה (2000)
שותף לפשע (2000)
המשטרה נפלה על הראש (2001)
הדרך המהירה ללונג איילנד (2001)
סינטרה בדיוק (2001)
התכשיט (2001)
חרק (2002)
סיבוב חוזר (2002)
זהות כפולה (2002)
הצלצול (2002)
אדפטיישן (2002)
השעה ה-25 (2002)
X-מן 2 (2003)
שבועת השחקנים (2003)
טרויה (2004)
זהות במלכודת (2004)
נקודת מפגש (2005)
מאותגרים (2005)
טיסת לילה (2005)
הסקוטי המעופף (2006)
לרוץ עם מספריים (2006)
תעלולים נבזיים (2007)
זודיאק (2007)
הקרב על הכוכב (2007)
סוס המים (2007)
רד (2008)
אמן הבריחה (2008)
לירות מיידית (2008)
תעלולים נבזיים (2009)
סודות שבלב (2009)
מר שועל המהולל (2009)
הלב הטוב (2009)
רד (2010)
חשוב כמת (2010)
קוריולאנוס (2011)
המבצר האחרון (2011)
הוותיקים (2011)
איש המפתח (2011)
כוכב הקופים: המרד (2011)
Exit Humanity‏ (2011)
רד 2 (2013)
Mindscape‏ (2013)
האנומליה (2014)
פיקסלים (2015)
Forsaken‏ (2015)
המטפלת (2016)
הנתיחה של ג'יין דו (2016)
צ'רצ'יל (2017)
The Pretenders‏ (2018)
החיוך האטרוסקי (2018)
מוזר אבל נכון (2019)
Remember Me‏ (2019)
מפרץ הדממה (2020)
Last Moment of Clarity‏ (2020)
ההפרדה (2021)
דרך השקרים (2022)
Mending the Line‏ (2022)
קוואזי (2023)
שר הטבעות: מלחמת הרוהירים (2024) - דיבוב
That Christmas‏ (2024) - דיבוב
שלב החשמל (2025) - דיבוב
Skelly‏ (TBA)
ההורות (TBA)
Riff Raff‏ (TBA)
פילמוגרפיה > טלוויזיה

יומו של השלוש-רגל (2009)
Sharp (1993)
מלכים (2009)
המשחק (2014)
הסטירה (2015)
מדיצ'י (2016)
יורשים (2018–2023)
בשורות טובות (2019)
Blade Runner: Black Lotus‏ (2021) - דיבוב
Unsinkable ‏(2024)
אנתוני מאקי

| --- | --- |

אנתוני מאקי בכנס "קומיק-קון" בסן דייגו, יולי 2019
 לידה:  23 בספטמבר 1978 (בן 46) ניו אורלינס, ארצות הברית 
 שם לידה:  Anthony Mackie 
 מדינה:  ארצות הברית 
 תקופת הפעילות:  מ-2002 
 מקום לימודים:  בית הספר ג'וליארד  New Orleans Center for Creative Arts  בית הספר לאמנויות של אוניברסיטת צפון קרולינה  תיכון וורן איסטון 
 פרופיל ב-IMDb
 
אנתוני מאקי, (יולי 2013)
אנתוני דוויין מאקי (באנגלית: Anthony Dwane Mackie; נולד ב-23 בספטמבר 1978) הוא שחקן קולנוע אמריקאי, הגיע לתודעת הציבור בזכות תפקידיו כ"פאפא דוק" בדרמה המוזיקלית "8 מייל" וכסמל ג'יי.טי. סנבורן בסרט המלחמה "מטען הכאב". מאקי ידוע גם בתור הפלקון מסרטי מארוול: "קפטן אמריקה: חייל החורף", "אנטמן", "קפטן אמריקה: מלחמת האזרחים" ,"הנוקמים: מלחמת האינסוף" ו"הנוקמים: סוף המשחק".
ביוגרפיה

מאקי נולד בניו אורלינס, לואיזיאנה, למרת'ה (לבית גורדון) ווילי מאקי האב, נגר שבבעלותו עסק לקירוי גגות ותקרות. אחיו, קלווין מאקי, הוא לשעבר פרופסור חבר לההנדסה באוניברסיטת טוליין שעובד כיום ברשות ההחלמה בלואיזיאנה. מאקי רכש את כישורי המשחק שלו במרכז לאומנויות יצירתיות בניו אורלינס (NOCCA) וסיים את לימודי הדרמה בתיכון בבית הספר לאמנויות בצפון קרוליינה (NCSA) בשנת 1997. לאחר מכן התקבל לבית הספר ג'וליארד במגמת לימודי דרמה, שם היה חבר ב"קבוצה 30" (2001-1997) שכללה גם את השחקנים טרייסי תומאס ולי פייס.
קריירה

את הופעתו הראשונה ערך מאקי בשנת 2002 בדרמה המוזיקלית "8 מייל" המבוססת על חייו של הראפר אמינם. מאקי הופיע בסרט בתור קלרנס "פאפא דוק", מנהיג קבוצת הראפ "העולם החופשי", התבלט בעיקר בסצנת הסיום בסרט בה התעמת והפסיד ב"קרב ראפ" לגיבור העלילה בי ראביט.
הופעתו הראשונה של מאקי בתור שחקן ראשי הייתה בשנת 2004 בסרט הדרמה "אח לאח", בסרט גילם אומן אפרו-אמריקני צעיר הומוסקסואל.
הופעה זו תפסה את עיניו של ספייק לי שהחליט ללהק אותו לתפקיד ראשי בסרטו "היא שונאת אותי" בתור ג'ק ארמסטרונג, גבר הטרוסקסואל ושחור הנענה להצעה המפתה: על כל אישה לסבית שיכניס להריון הוא יקבל 10,000 דולר. עוד בשנת 2004 שיחק בדרמת הספורט של קלינט איסטווד "מיליון דולר בייבי", שם גילם מתאגרף צעיר בשם שארוול בארי המתאמן באולם האימונים של גיבור הסרט פרנק דאן (איסטווד).
בשנת 2006 שיחק בסרט "חצי נלסון", וכיכב בדרמת הספורט "כולנו מארשל" של ג'וזף מק'גינטי ניקול.
את תפקידו המוערך ביותר עד כה בעולם הקולנוע קיבל מאקי בדרמת המלחמה של קתרין ביגלו "מטען הכאב" משנת 2009.
בסרט הופיע בדמותו של סמל ג'יי.טי. סנבורן, חייל מקצוען ואחראי ביחידת חבלנים בצבא האמריקני המשרתת בעיראק, הוא רואה את מציאות המלחמה כמו שהיא ופוחד מהעוצמה בה היא משפיעה עליו. על משחקו המרשים בסרט זכה מאקי לביקורות חיוביות ובמספר מועמדויות.
בשנת 2014 לוהק מאקי לגלם את התפקיד של הפלקון ביקום הקולנועי של מארוול בסרט שובר הקופות "קפטן אמריקה: חייל החורף", המבוסס על הקומיקס קפטן אמריקה. הוא שב לגלם את דמות זו בשאר הסרטים של אולפני מארוול בין היתר "הנוקמים: עידן אולטרון" ו-"אנטמן" (2015), "קפטן אמריקה: מלחמת האזרחים" (2016), "הנוקמים: מלחמת האינסוף" ו-"הנוקמים: סוף המשחק" (2018, 2019; בהתאמה)
בשנת 2015 שיחק בתפקיד ראשי בדרמה הקומית שהפיק ג'ורג' קלוני, "משברים בע"מ" לצידם של סנדרה בולוק, סקוט מק'ניירי, בילי בוב תורנטון וזואי קאזאן. הסרט מבוסס על סרט דוקומנטרי משנת 2005.
בשנת 2016 גילם את דמותו של פעיל זכויות האדם מרטין לותר קינג בדרמת הטלוויזיה של HBO "לאורך כל הדרך". בשנת 2018 גילם גנגסטר בשם קינג בסרט הדרמה "השנאה שנתתם", עיבוד קולנועי לרב-המכר באותו השם משנת 2017 שכתבה אנג'י תומאס.
בשנת 2019 שיחק לצד מרגרט קוואלי בסרט המדע-בדיוני של נטפליקס "איו אחרונה על כדור הארץ", שיחק בעוד סרט של נטפליקס בשם "אויב בטווח אפס". שיחק גם בסרטה של קתרין הארדוויק "גברת בלה", בסרט האימה "סינכרוני" ובמותחן הפוליטי "סיברג". שיחק גם בעונה החמישית של הסדרה "מראה שחורה".
בשנת 2020 גילם את הבנקאי ברנרד ס. גארט בסרט "הבנקאי". באותה שנה החל לככב בעונה השנייה של שירות ההזרמה נטפליקס בסדרת המדע הבדיוני של "פחמן משודרג".
בשנת 2021 שיחק בסרט הפעולה-מדע בדיוני "שטח קרב" של שירות נטפליקס. באותה שנה שב לגלם את דמותו של פלקון בסדרת הטלוויזיה בשירות הסטרימינג של דיסני+ "הפלקון וחייל החורף" כחלק מהיקום הקולנועי של מארוול.
חיים אישיים

בשנת 2014 התחתן מאקי עם חברת הילדות שלו, שלאטה צ'פיטל. הזוג התגרש בשנת 2018. לבני הזוג ישנם ארבעה ילדים משותפים.
בקיץ של 2011 פתח מאקי בר בשכונת בדפורד-סטייבסנט בברוקלין, אך סגר אותו בשנת 2015.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | 8 מייל | פאפא דוק / קלרנס |  |
| 2003 | Crossing | קאס |  |
| 2003 | רצח סטייל הוליווד | קילר "ג'וקר" |  |
| 2004 | אח לאח | פרי |  |
| 2004 | המועמד ממנצ'וריה | רוברט בייקר |  |
| 2004 | היא שונאת אותי | ג'ון הנרי "ג'ק" ארמסטרונג |  |
| 2004 | חוף מבטחים | האמר |  |
| 2004 | מיליון דולר בייבי | שאוורילי ברי |  |
| 2005 | גבר גבר | בוטי |  |
| 2006 | שקרים באפלה | בילי ויליאמס |  |
| 2006 | חצי נלסון | פרנק |  |
| 2006 | השמיים נופלים | וויליאם לי |  |
| 2006 | כולנו מארשל | נייט רופין |  |
| 2006 | Crossover | טאצ' |  |
| 2007 | Ascension Day | נתניאל "נייט" פארקר |  |
| 2008 | לכודים ברשת | וויליאם באומן |  |
| 2008 | American Violet | אדי פורטר |  |
| 2009 | מטען הכאב | סמל ג'י.טי סאנבורן | מועמד פרס אינדפנדנט ספיריט לשחקן המשנה הטוב ביותר (אנ') (2009) |
| 2009 | נוטוריוס | טופאק שאקור |  |
| 2009 | פרח המדבר | הרולד ג'קסון |  |
| 2010 | Night Catches Us | מרכוס |  |
| 2011 | נגד כל הסיכויים | הארי מיטשל |  |
| 2011 | 10 שנים | אנדרי אירין |  |
| 2011 | מה המספר שלך? | טום פייפר |  |
| 2011 | פלדה אמיתית | פין |  |
| 2012 | אדם על הקצה | מייק אקרמן |  |
| 2012 | אברהם לינקולן: צייד הערפדים | ויליאם הנרי ג'ונסון |  |
| 2013 | יחידת גנגסטרים | לוטננט קולמן האריס |  |
| 2013 | חרטה | טוני קרטר |  |
| 2013 | רווח וכאב | אדריאן דורבל |  |
| 2013 | הרשות החמישית | סם קולסון |  |
| 2013 | ההימור | אריק שווארס |  |
| 2013 | תבוסה בלתי נמנעת של מיסטר ופיט | כריס |  |
| 2014 | קפטן אמריקה: חייל החורף | סם וילסון / פלקון |  |
| 2014 | שחור או לבן | ג'רמייה ג'פרס |  |
| 2014 | הצד האחר של ניו יורק | טאהיר |  |
| 2014 | לא מתרגש | בריאן |  |
| 2015 | משברים בע"מ | בן |  |
| 2015 | כולם אוהבים את הקופרס | פרסי ויליאמס |  |
| 2015 | הלילה שלפני | כריס רוברטס |  |
| 2015 | הנוקמים: עידן אולטרון | סם וילסון / פלקון |  |
| 2015 | אנטמן | סם וילסון / פלקון |  |
| 2016 | קפטן אמריקה: מלחמת האזרחים | סם וילסון / פלקון |  |
| 2016 | 999 | מרכוס בלמונט |  |
| 2017 | דטרויט | קארל גרין |  |
| 2018 | השנאה שנתתם | קינג |  |
| 2018 | הנוקמים: מלחמת האינסוף | סם וילסון / פלקון |  |
| 2019 | הנוקמים: סוף המשחק | סם וילסון / פלקון |  |
| 2019 | איו אחרונה על כדור הארץ | מיכה |  |
| 2019 | מיס באלה | ג'ימי |  |
| 2019 | אויב בטווח אפס | פול בוקר |  |
| 2019 | סינכרוניק | סטיבי דניוב |  |
| 2019 | סיברג | חכים ג'מאל |  |
| 2020 | הבנקאי | ברנרד ס. גארט |  |
| 2021 | שטח קרב | קפטן ליאו |  |
| 2021 | האישה בחלון | אדוארד "אד" פוקס |  |
| 2023 | בין הצללים | הנכד של סם |  |
| 2023 | יש לנו רוח רפאים | פרנק פריסלי |  |
| 2024 | הקו האחרון | ויל |  |
| 2025 | שלב החשמל (אנ') | הרמן | דיבוב |
| 2025 | קפטן אמריקה: עולם אמיץ חדש | סם וילסון/קפטן אמריקה |  |
| 2025 | Sneaks | טיי | דיבוב |
| יפורסם בהמשך | Signal Hill | ג'וני |  |
| יפורסם בהמשך | Desert Warrior |  |  |
| יפורסם בהמשך | If You Were the Last |  |  |
| יפורסם בהמשך | Clybourne Park |  |  |
| יפורסם בהמשך | Ending Things |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | As If | סלקטור | פרק: "Seven"; ללא קרדיט |
| 2003 | חוק וסדר: כוונה פלילית | קארל היינס | פרק: "Pravda" |
| 2004 | Sucker Free City | קיי-לוב (קיית') | סרט טלוויזיה של שואוטיים |
| 2016 | לאורך כל הדרך | מרטין לותר קינג ג'וניור | סרט טלוויזיה של HBO |
| 2018 | אנימלס | רייסיפט | דיבוב; 2 פרקים |
| 2019 | מראה שחורה | דני פרקר | פרק: "Striking Vipers" |
| 2020 | פחמן משודרג | טקאשי קובאץ' | תפקיד ראשי; (עונה 2); 8 פרקים |
| 2021 | הפלקון וחייל החורף | סם וילסון / פלקון | מיני-סדרה |
| 2021 | סולוס | טום | פרק: "TOM" |
| 2023-הווה | Twisted Metal | ג'ון דו | תפקיד ראשי (2 עונות); 22 פרקים |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2004 | פרסי גות'הם | שחקן פורץ דרך | אח לאח | מועמדות |  |
| 2005 | פרס אינדפנדנט ספיריט | הופעת הבכורה הטובה ביותר | אח לאח | מועמדות |  |
| 2005 | פרסי Black Reel | הופעת פריצת הדרך הטובה ביותר | היא שונאת אותי | מועמדות |  |
| 2006 | פרסי Black Reel | השחקן הטוב ביותר בסרט טלוויזיה או במיני סדרה | Sucker Free City | מועמדות |  |
| 2009 | פרס אינדפנדנט ספיריט | שחקן המשנה הטוב ביותר | מטען הכאב | מועמדות |  |
| 2009 | פרסי גות'הם | ביצוע האנסמבל הטוב ביותר | מטען הכאב | זכייה |  |
| 2009 | אגודת מבקרי הקולנוע האפריקאים-אמריקאים | שחקן המשנה הטוב ביותר | מטען הכאב | זכייה |  |
| 2010 | פרס גילדת שחקני המסך | הביצוע הטוב ביותר של צוות שחקנים בסרט קולנוע | מטען הכאב | מועמדות |  |
| 2010 | פרסי Black Reel | שחקן המשנה הטוב ביותר | מטען הכאב | זכייה |  |
| 2010 | פרס NAACP Image | שחקן משנה הטוב ביותר בסרט קולנוע | מטען הכאב | מועמדות |  |
| 2011 | פרסי Black Reel | השחקן הטוב ביותר | Night Catches Us | זכייה |  |
| 2011 | פרס NAACP Image | השחקן הטוב ביותר בסרט קולנוע | Night Catches Us | מועמדות |  |
| 2012 | פרסי Black Reel | שחקן המשנה הטוב ביותר | נגד כל הסיכויים | מועמדות |  |
| 2012 | פרס NAACP Image | שחקן המשנה הטוב ביותר בסרט קולנוע | נגד כל הסיכויים | מועמדות |  |
| 2014 | פרס בחירת הנוער | סרט נבחר: גנב סצנות | קפטן אמריקה: חייל החורף | מועמדות |  |
| 2014 | פרס בחירת הנוער | סרט נבחר: כימיה | קפטן אמריקה: חייל החורף (עם כריס אוונס) | מועמדות |  |
| 2015 | פרס סאטורן | שחקן המשנה הטוב ביותר | קפטן אמריקה: חייל החורף | מועמדות |  |
| 2016 | פרסי בחירת הנוער | סרט נבחר: כימיה | קפטן אמריקה: מלחמת האזרחים (עם כריס אוונס, סבסטיאן סטן, אליזבת אולסן, וג'רמי רנר) | מועמדות |  |
| 2017 | פרסי בחירת הילדים של ניקלודיאון | #Squad | קפטן אמריקה: מלחמת האזרחים | מועמדות |  |
| 2021 | פרס NAACP Image | השחקן הטוב ביותר בסרט קולנוע | הבנקאי | מועמדות |  |
| 2021 | פרסי Black Reel | השחקן הטוב ביותר, סדרת דרמה | הפלקון וחייל החורף | מועמדות |  |
| 2021 | פרס הסרטים והטלוויזיה של MTV | הגיבור הטוב ביותר | הפלקון וחייל החורף | זכייה |  |
| 2021 | פרס בחירת הקהל | כוכב הטלוויזיה של 2021 | הפלקון וחייל החורף | מועמדות |  |
| 2022 | פרס NAACP Image | השחקן הטוב ביותר בסרט טלוויזיה, מיני סדרה או ספיישל | סולוס | מועמדות |  |
| 2022 | פרס סאטורן | השחקן הטוב ביותר | הפלקון וחייל החורף | מועמדות |  |
| 2024 | פרס ה-BET | השחקן הטוב ביותר |  | מועמדות |  |
הערות שוליים

↑  BET Awards 2024: See The Full Winners List, BET
מחלקת ההגנה של ארצות הברית

| --- | --- |

 
 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  הממשלה הפדרלית של ארצות הברית 
 סוכנות בת:  Armed Forces Security Agency 
 תאריך הקמה:  18 בספטמבר 1947
 סוכנות קודמת:  מחלקת המלחמה של ארצות הברית
 מזכיר המחלקה:  פיט הגסת'
 סגן מזכיר המחלקה:  בוב וורק
 מטה מרכזי:  הפנטגון 
 עובדים:  710K אזרחים   1.1M+ אנשי צבא פעילים   1.4M אנשי צבא במילואים   סה"כ: 3.3M עובדים
 תקציב:  858 מיליארד דולר (תקציב בסיס 2023)
 www.defense.gov
 קואורדינטות:  38°52′16″N 77°03′21″W﻿ / ﻿38.871111°N 77.055833°W﻿ / 38.871111; -77.055833
 he
 
מחלקת ההגנה של ארצות הברית (באנגלית: Department Of Defense‏, בקיצור: DOD) היא  מחלקה פדרלית  בממשלת ארצות הברית האחראית לתיאום כל הסוכנויות והפונקציות העוסקות בביטחון הלאומי ובכוחות המזוינים של ארצות הברית ולפיקוח עליהם. בראש המחלקה עומד מזכיר ההגנה של ארצות הברית. מטה המחלקה ממוקם בפנטגון.
המחלקה מורכבת משלוש מחלקות משנה, אשר בראש כל אחת מהן עומד מזכיר אזרחי (מינוי של הנשיא באישור הסנאט):
מזכיר הצבא עומד בראש מחלקת הצבא, שבאחריותה צבא היבשה.
מזכיר הצי עומד בראש מחלקת הצי, שבאחריותה הצי, חיל הנחתים ובמצבי חירום מסוימים גם משמר החופים.
מזכיר חיל האוויר עומד בראש מחלקת חיל האוויר, שבאחריותה חיל האוויר ופיקוד החלל.
בין הסוכנויות של מחלקת ההגנה נכללים הסוכנות להגנה מפני טילים (MDA), הסוכנות לחקר פרויקטים הגנתיים (DARPA), סוכנות המודיעין הצבאית (ה-DIA), הסוכנות הלאומית למודיעין חזותי וגאוגרפי (NGA) והסוכנות לביטחון לאומי (NSA). המחלקה מפעילה גם מספר בתי ספר ומכללות.
תולדות המחלקה

במהלך שנת 1945, הוצעו על ידי הצבא, הצי והמטות המשולבים תוכניות ספציפיות להקמת מחלקת ההגנה. בהודעה מיוחדת לקונגרס ב-19 בדצמבר 1945, הציע הנשיא הארי טרומן ליצור מחלקה מאוחדת להגנה לאומית. ההצעה הוגשה לקונגרס באפריל 1946, אבל עוכבה בשימוע על ידי הוועדה לענייני הצי ביולי 1946, שהעלתה התנגדויות לריכוז הכוח במחלקה אחת. לבסוף, הציע טרומן הצעת חוק חדשה לקונגרס בפברואר 1947, שדן בה וביצע בה שינויים במשך מספר חודשים.
מחלקת ההגנה הוקמה ב-1947 על ידי יצירת מוסד להגנה לאומית עם מזכיר אחד כראש המחלקה שישלוט על מחלקת המלחמה (נוסדה בשנת 1789) ומחלקת הצי (נוסדה בשנת 1798 והחליפה את "חבר האדמירלים" שנוסד בשנת 1780). מחלקת חיל האוויר הוקמה גם היא כשירות חדש באותו זמן (היא הייתה חלק ממחלקת המלחמה כיוון שחיל האוויר האמריקני הונהג על ידי אדמירל חמישה כוכבים), ונעשתה לחלק ממחלקת ההגנה. המחלקה נועדה להפחית יריבות בין השירותים השונים שנחשבה כגורם שפגע ביעילות הצבאית האמריקנית במהלך מלחמת העולם השנייה.
ב-26 באפריל 1947 חתם טרומן על חוק הביטחון הלאומי של 1947, להקמת "המוסד הצבאי הלאומי" (National Military Establishment) שהחל לפעול ב-18 בספטמבר 1947, יום לאחר שסנאט ארצות הברית אישר את מינויו של ג'יימס פורסטל כמזכיר ההגנה הראשון. למוסד היו את ראשי התיבות האומללים "NME" (כאשר ההגייה היא כמו enemy - "אויב"), ושמה שונה ל"מחלקת ההגנה" (ובקיצור DOD או DoD) ב-10 באוגוסט 1949; בנוסף, ניתנה למזכיר ההגנה סמכות נוספת על שלוש הזרועות של הכוחות המזוינים (צבא, צי, וחיל האוויר).
להשגת יעד של סטנדרטיזציה במוצרים צבאיים המשרד מנהל מערכת תקנים דוגמת MIL-STD-704.
לפני הקמת המוסד הצבאי הלאומי, הכוחות המזוינים של ארצות הברית היו נפרדים למחלקות שונות ברמת הקבינט ללא סמכות מרכזית אחת. חיל הנחתים האמריקני נשאר כגוף נפרד תחת מחלקת הצי, ומשמר החופים נשאר במחלקת האוצר ואחר כך במחלקה לביטחון המולדת, מוכן למעבר למחלקת הצי במהלך מלחמה מוכרזת (כפי שהיה בשתי מלחמות העולם).
ארגון

מחלקת ההגנה ממוקמת בפנטגון במחוז ארלינגטון, וירג'יניה, מחוץ לוושינגטון הבירה, לאורך נהר הפוטומק. היא כוללת את הצבא, הצי, חיל האוויר, חיל הנחתים, כמו גם סוכנויות לא קרביות כגון הסוכנות לביטחון לאומי והסוכנות למודיעין צבאי. התקציב השנתי של מחלקת ההגנה היה בקירוב 425 מיליארד דולרים ב-2006. סכום זה לא כולל עשרות מיליארדים בתקציבים נוספים (supplemental) שאושרו על ידי הקונגרס במהלך השנה, במיוחד עבור המלחמה בעיראק. ואינו כולל גם את ההוצאות של מחלקת האנרגיה על תכנון ובדיקת כלי נשק גרעיניים.
המבנה הפיקודי של מחלקת ההגנה מוגדר על ידי חוק גולדווטר-ניקולס משנת 1986. לפי החוק, שרשרת הפיקוד יורדת מנשיא ארצות הברית, דרך מזכיר ההגנה, אל המפקדים של הפיקודים הקרביים המאוחדים (COCOM) המפקדים על כל כוחות הצבא הנמצאים בתחום אחריותם. יושב ראש המטות המשולבים והמטות השונים אחראים על מוכנות הכוחות המזוינים של ארצות הברית ומשרתים כיועצים הצבאיים של הנשיא, אך אינם בשרשרת הפיקוד. על פי החוק יושב ראש המטות המשולבים הוא הקצין הבכיר ביותר בכוחות המזוינים של ארצות הברית.
ארגון > הפיקודים הקרביים המאוחדים

פיקוד קרבי מאוחד המורכב מכוחות ממספר זרועות של הכוחות המזוינים של ארצות הברית ומוגדרת לו משימה רחבה ומתמשכת. הפיקודים נועדו לספק שליטה ובקרה יעילה על הכוחות הצבאיים מכל הזרועות בתקופות שלום ומלחמה. הפיקודים מאורגנים על בסיס גאוגרפי או על בסיס פונקציונלי. בהתאם לחוק גולדווטר-ניקולס מ-1986, שרשרת הפיקוד היא:
נשיא ארצות הברית ← מזכיר ההגנה של ארצות הברית ← מפקד הפיקוד הקרבי.
בראש כל פיקוד עומד קצין בדרגת גנרל או אדמירל 4 כוכבים. מפקד פיקוד ממונה על ידי נשיא ארצות הברית לאחר המלצה של מזכיר ההגנה ולאחר שימוע שעובר המועמד בפני ועדת הכוחות המזוינים של הסנאט.
בזמן מלחמה, יש למחלקת ההגנה סמכות גם על משמר החופים; בזמן שלום, הסוכנות הזאת נמצאת בשליטת המחלקה לביטחון המולדת (DHS). לפני הקמת ה-DHS (לאחר פיגועי 11 בספטמבר), היה משמר החופים כפוף למחלקת התחבורה ולפני כן למחלקת האוצר. לפי הקודקס האמריקני, משמר החופים נחשב באופן קבוע כאחד מחמשת השירותים המזוינים של ארצות הברית. בזמן מלחמה מוכרזת (או לפי הוראה מהקונגרס), פועל משמר החופים כחלק מהצי; השירות לא היה תחת חסות הצי מאז מלחמת העולם השנייה, אולם חייליו שירתו במלחמות ובעימותים מאז בעוד שהשירות עצמו לא הועבר לצי.
התקציב

תקציב בסיס זה התקציב לפני בונוסים מיוחדים שהמחלקה מקבלת, שנועד למימון הרכש השגרתי, המשכורות והפנסיה ובעצם התפקוד ה'רגיל' של המחלקה.
מחלקה ההגנה, בשל חשיבותה, מקבלת לא מעט כספים שנועדו למימון 'פרויקטים מיוחדים' (לרוב, פיתוח נשק וכלי לחימה), מבצעים שלא תוכננו מראש ויש להם חשיבות גבוהה (ולכן לא נכללים בתקציב הבסיסי). בנוסף, בזמן מלחמה המחלקה מקבלת בונוסים.
מבנה המחלקה

מזכיר ההגנה של ארצות הברית
סגן מזכיר ההגנה של ארצות הברית
משרד מזכיר ההגנה
ועדת ההגנה לייעוץ ומדיניות
Office of Net Assessment
סוכנות ההגנה על הפנטגון
משרד היועץ הכללי
הסוכנות הצבאית לייעוץ משפטי
משרד המפקח הכללי
שירות משרד ההגנה לחקירות פליליות
תת מזכיר ההגנה לענייני מודיעין
סוכנות המודיעין הצבאית
סוכנות האבטחה הצבאית
סוכנות מערכות המידע הצבאית
סוכנות המודיעין הגיאו-מרחבי
משרד הסיור הלאומי
סוכנות הביטחון הלאומית
תת מזכיר ההגנה לענייני מדיניות
הסוכנות לשיתוף פעולה ביטחוני
המשרד הצבאי לענייני שבויי מלחמה/נעדרים
תת מזכיר ההגנה לענייני רכש, טכנולוגיה ולוגיסטיקה
הסוכנות הצבאית לפרויקטים מחקריים מתקדמים
הסוכנות להגנה מפני טילים
הסוכנות הצבאית לניהול חוזים
הסוכנות הצבאית ללוגיסטיקה
הסוכנות להפחתת איומים צבאיים
המשרד להסתגלות כלכלית
האוניברסיטה הצבאית לרכש
תת מזכיר ההגנה לענייני כוח אדם וכוננות
סוכנות האספקה הצבאי
מחלקת לפעילות חינוכית צבאית
מחלקת בתי הספר של הצבא
פעילות משרד ההגנה לענייני כוח אדם
פעילות מנהלת הטיפול המשולש
השירותים האחידים של אוניברסיטת מדעי הבריאות
מוסד מנהלת ההגנה להזדמנות שווה
משרד מזכיר החינוך וההתקדמות המקצועית
תת מזכיר ההגנה לענייני ביקורת
סוכנות ביקורת החשבונות של משרד ההגנה
שירות המימון וניהול חשבונות של משרד ההגנה
עוזר מזכיר ההגנה לרשתות ואינטגרציית מידע
עוזר מזכיר ההגנה ליחסי ציבור
מפקדת השירותים בוושינגטון
המחלקות הצבאיות
מזכיר צבא ארצות הברית
מחלקת הצבא כולל צבא ארצות הברית
מזכיר צי ארצות הברית
מחלקת הצי כולל צי ארצות הברית וחיל הנחתים של ארצות הברית
מזכיר חיל האוויר של ארצות הברית
מחלקת חיל האוויר כולל חיל האוויר של ארצות הברית
המטות המשולבים
יושב ראש המטות המשולבים
סגן יושב ראש המטות המשולבים
מפקד צבא היבשה של ארצות הברית
מפקד המבצעים הימיים
המצפה הימי של ארצות הברית
מפקד חיל האוויר של ארצות הברית
מפקד חיל הנחתים של ארצות הברית
הפיקודים הקרביים המאוחדים
פיקוד אפריקה (AFRICOM)
פיקוד מרכז (CENTCOM)
פיקוד אירופה (EUCOM)
פיקוד צפון (NORTHCOM)
פיקוד האוקיינוס השקט (PACOM)
פיקוד דרום (SOUTHCOM)
פיקוד המבצעים המיוחדים (SOCOM)
פיקוד האסטרטגיה (STRATCOM)
פיקוד התובלה (TRANSCOM)
פיקוד הסייבר (USCYBERCOM)
בשנת 2003 הועברה מערכת התקשורת הלאומית (National Communications System, NCS) אל המחלקה לביטחון המולדת, אולם רק לשם מטרות מנהל. מערכת התקשורת הלאומית עדיין מרכזת את פעילויותיה בתוך מחלקת ההגנה, כיוון שמשאבי האנוש הנדרשים על ידי (לדוגמה: מחלקות צבאיות) עדיין נמצאות בתחום מחלקת ההגנה, או למטרות תחזוקה שוטפת.
הפנטגון הוא המפקדה הראשית של מחלקת ההגנה של ארצות הברית
מפת הפריסה הגלובלית של הפיקודים הקרביים המאוחדים
מבנה מחלקת ההגנה